# **SISUKORD**

[**SISUKORD 0**](#_gfb5atkkqlcs)

[**1. ELUASEMEPOLIITIKA 1**](#_kbdwevqyl8a1)

[**2. ENERGEETIKA- ja MAJANDUSPOLIITIKA 2**](#_qfyhjco94kj2)

[**3. HARIDUSPOLIITIKA 3**](#_vcg0f8g5n8g4)

[**4. KESKKONNA- ja KLIIMAPOLIITIKA 4**](#_mwcw7aohcjpx)

[**5. KULTUURIPOLIITIKA 5**](#_7nxwppivh2cg)

[**6. LÕIMUMISPOLIITIKA 6**](#_3sfr85von5jo)

[**7. MAAELU- ja REGIONAALPOLIITIKA 7**](#_gxph5kdv1sl7)

[**8. PRIVAATSUS- ja JUSTIITSPOLIITIKA 8**](#_s6wef7h7dgln)

[**9. RAHANDUS- ja MAKSUPOLIITIKA 9**](#_4kg9bpa5i3bd)

[**10. SOTSIAALNE ÕIGLUS 10**](#_7shdy6i0qavg)

[**11. TRANSPORDI- ja TARISTUPOLIITIKA 11**](#_uafqu5n2f7qg)

[**12. TERVISHOIUPOLIITIKA ja AVALIKUD TEENUSED 12**](#_akckzcrubmhd)

[**13. TÖÖPOLIITIKA 13**](#_scdswne4yyga)

[**14. VALIMISKORD ja ERAKONDADE RAHASTUS 14**](#_rcgg4s5toxdg)

[**15. VÄLIS- ja JULGEOLEKUPOLIITIKA 15**](#_n4s74869hew5)

# **1. ELUASEMEPOLIITIKA**

*(preambul)*

**MEIE EESMÄRGID**

Nullkodutus, majutus inimõigusena, väärikad sotsiaalkorterid, mõistlikud üürihinnad ja kvaliteetne elukeskkond.

**MEIE ETTEPANEKUD EESMÄRKIDE SAAVUTAMISEKS**

**1.1.** Tagame kodu igale inimesele mitmekordistades riiklike üürikorterite arvu ning fikseerides nende üürihinnad vastavalt inimese või leibkonna võimetele; töösuhte lõpetamise või sissetuleku kaotuse korral peatame üürimaksed uue sissetulekuallika leidmiseni;

**1.2.** kehtestame kortermajade ehitusele nõude eraldada 20% rajatavatest korteritest fikseeritud üürihinnaga sotsiaalkorteriteks;

**1.3.** kehtestame üürihinnatõusu ülempiiriks 5% aastas;

**1.4.** piirame üksikelamupiirkondade laienemist reguleerides eramajade ehitustihedust;

**1.5.** kehtestame piirarvu ühele isikule või ettevõttele kuuluvatele üürikorteritele;

**1.6.** teeme lõpu eluasemeturuga spekuleerimisele ja üürihindade kunstlikule tõstmisele reguleerides majutusteenuste tegevust;

**1.7.** maksustame tühjalt seisvad elamispinnad; muudame kõik üle aasta tühjalt seisnud elamispinnad fikseeritud üürihinnaga sotsiaalkorteriteks;

**1.8.** tagame sotsiaalkorterites eraturu pakutavaga võrreldava või parema elamiskeskkonna ja lähtume kaasava disaini ning ligipääsetavuse põhimõtetest;

**1.9.** laiendame üürnike õigusi ja tugevdame nende õiguste eest seisvaid organisatsioone;

**1.10.**

# **2. ENERGEETIKA- ja MAJANDUSPOLIITIKA**

*(preambul)*

**MEIE EESMÄRGID**

Taskukohased elektri- ja küttehinnad, energiajulgeolek, kliimaneutraalsus, tasuvad töökohad ja õiglane üleminek.

**MEIE ETTEPANEKUD EESMÄRKIDE SAAVUTAMISEKS**

**2.1.** Tagame taskukohase elektri ja energiajulgeoleku rajades riikliku tuumaenergiataristu, asukoha valimisel arvestame kohaliku kogukonna soovidega;

**2.2.** garanteerime igale leibkonnale eluks hädavajaliku elektrimahu tasuta;

**2.3.** saavutame 2030. aastaks Eestis kliimaneutraalsuse ja läheme täielikult üle taastuv- ja tuumaenergiale;

**2.4.** lõpetame põlevkivi kasutamise elektritootmiseks; säilitame põlevkivi vaid varuvariandina võimalikeks tulevikukriisideks;

**2.5.** tagame põlevkivisektorist lahkunud töötajatele tasustatud ümberõppe ja riikliku töögarantii;

**2.6.** kaotame taastuvenergiatasu; kehtestame tuulikute lähedal elavatele inimestele talumistasu;

**2.7.** kiirendame meretuuleparkide rajamist lühendades menetlusprotsessi poole võrra;

**2.8.** teeme lõpu vajalikke teenuseid osutavate riigifirmade erastamisele ja taasriigistame kõik strateegilise tähtsusega majandussektorid;

**2.9.** alustame majanduse üleviimist tasaarengu mudelile;

**2.10.** maksame korteriühistutele toetust päikesepaneelide paigaldamiseks ja hoonete energiatõhusaks renoveerimiseks.

# **3. HARIDUSPOLIITIKA**

*(preambul)*

**MEIE EESMÄRGID**

Kvaliteetne ja tasuta haridus, võrdsed õppimisvõimalused, korras koolimajad, õpetajate ja õppejõudude õiglane tasustamine ning turvaline ja salliv õpikeskkond.

**MEIE ETTEPANEKUD EESMÄRKIDE SAAVUTAMISEKS**

**3.1.** Tõstame õpetajate miinimumpalga 150%le Eesti mediaanpalgast; seome lasteaiatöötajate, huviharidustöötajate ja ülikooli õppejõudude palgad õpetajate palgakasvuga;

**3.2.** vähendame õpetajate töökoormust ja kaasame haridustegevusse üliõpilased luues neile tasustatud abiõpetajakohti põhihariduskoolides;

**3.3.** tagame igale lapsele lasteaiast gümnaasiumi lõpuni ühe tasuta huviringi; tagame igale lapsele tasuta lasteaiakoha;

**3.4.** teeme lõpu õpetajate ületöötamisele seades koostöös ametiühingutega piiri õpetajate töökoormusele;

**3.5.** pöörame ümber maakoolide sulgemise ja tagame kvaliteetse ning kättesaadava gümnaasiumihariduse kõikjal Eestis;

**3.6.** tõstame haridus- ja teadusrahastuse 3%ni SKPst;

**3.7.** piirame erakoolide riiklikku toetust ja suuname vabanenud raha avalike koolide parendamiseks; väldime eliitkoolide teket reguleerides koolide vastuvõtukorda;

**3.8.** tasustame kõik tudengitele suunatud praktikakohad ja tõstame doktoranditoetuse Eesti mediaanpalgaga võrdsele tasemele;

**3.9.** teeme menstruaalvahendid tasuta kättesaadavaks kõigis Eesti koolides;

**3.10.** teeme seksuaalharidusega algust juba lasteaias, et tagada varasest east teadmised enda ja teiste kehalisest autonoomiast, piiridest, õigustest ja nõusolekust; tagame seksuaalharidust andva õpetaja pädevuse soolise identideedi ja seksuaalse sättumuse teemadel ning turvalise keskkonna LGBT+ õpilastele.

# **4. KESKKONNA- ja KLIIMAPOLIITIKA**

*(preambul)*

**MEIE EESMÄRGID**

Kliimamuutustega kohanemine, keskkonnamõju vähendamine, Eesti elurikkuse säilitamine, metsa jätkusuutlik majandamine ja kogukondade huvidest lähtumine.

**MEIE ETTEPANEKUD EESMÄRKIDE SAAVUTAMISEKS**

**4.1.** Loome parimal saadaloleval teadusel põhineva kliimaseaduse, mis sätestab kasvuhoonegaaside heite vähendamise ja kliimamuutustega kohanemise eesmärgid;

**4.2.** vähendame toiduraiskamist keelustades poodides riknemata toiduainete äraviskamise; mitmekordistame toidujagamiskappide arvu;

**4.3.** keelustame toodete sisseehitatud või planeeritud aegumise ja loome üleriigilise toodete parandamise indeksi;

**4.4.** soodustame toiduainete müügil mitmekordsete pakendite taaskasutamist ja pakendivabade poodide loomist; soodustame klaastaara kasutust;

**4.5.** töötame koostöös ametiühingute ja keskkonnakaitseorganisatsioonidega välja riigimetsa majandamise kava ning vähendame raiemahte ökoloogiliselt jätkusuutliku tasemeni;

**4.6.**

**4.7.** piirame suure keskkonnamõjuga luksuskaupade ja -teenuste reklaami avalikus ruumis ja internetis;

**4.8.**

**4.9.** võtame koostöös kohalike kogukondadega kaitse alla kolmandiku Eesti territooriumist;

**4.10.** võtame ruumiplaneerimisel eesmärgiks elurikkuse, ökosüsteemide elujõulisuse ja kohaliku looduse säilitamise või taastamise.

# **5. KULTUURIPOLIITIKA**

*(preambul)*

**MEIE EESMÄRGID**

Kultuurisektori elujõulisus, kultuuripärandi säilimine, loovisikute toimetulek ja kõigi ligipääs kultuurile.

**MEIE ETTEPANEKUD EESMÄRKIDE SAAVUTAMISEKS**

**5.1.**

**5.2.** kahekordistame muinsuskaitseameti eelarve ja tagame rahastuse halvas korras või lagunemisohtlike kultuuri- ning arhitektuurimälestiste kiirendatud korras taastamiseks; maksame toetust miljööväärtuslike- ja muinsuskaitsealuste hoonete energiatõhusaks renoveerimiseks;

**5.3.** tagame vajaliku rahastuse Eesti kultuurisektori püsimiseks ja hoiame ära väiksemate teatrite ning teiste kultuuriasutuste sulgemise; tagame kõigile loovisikutele ravikindlustuse, väärika tasu ja riigi toe;

**5.4.** tagame Eesti filmikunsti elujõulisuse ja kahekordistame selle rahastuse;

**5.5.** piirame riiklikku toetust uute pühakodade ehitamiseks ja suuname vabanenud raha ajaloolis-kultuuriliselt väärtuslike pühakodade säilitamiseks;

**5.6.** kaotame muuseumide ja galeriide külastustasu eakatele, puuetega inimestele ning kuni gümnaasiumiealistele noortele;

**5.7.** hüvitame vähekindlustatud peredele kultuuriasutuste külastustasud;

**5.8.** tagame kultuuritöötajatele vähemalt Eesti mediaanpalga ja kaotame koostöös omavalitsuste ja ametiühingutega riigi ja omavalitsuste kultuuritöötajate palgavahe;

**5.9.** muudame erivajadustega inimestega arvestamise kultuurisektoris enesestmõistetavaks ja tagame kultuuri kättesaadavuse nii füüsiliselt kui digitaalselt;

**5.10.** tagame vabakutselistele loovisikutele väärika toimetuleku ja püsiva töösuhtega võrreldavad sotsiaalgarantiid.

# **6. LÕIMUMISPOLIITIKA**

*(preambul)*

**MEIE EESMÄRGID**

Lõimumine, riiklik ühtekuuluvus, kogukondadevaheline dialoog, rahvusvähemuste austamine ja lõhedeta ühiskond.

**MEIE ETTEPANEKUD EESMÄRKIDE SAAVUTAMISEKS**

**6.1.** Kaotame hallid passid ja pakume kodakondsust igale vähemalt kakskümmend aastat Eestis elanud inimesele leevendatud keelenõude alusel;

**6.2.** tagame tasuta eesti keele tunnid igale soovijale;

**6.3.** võtame eesmärgiks koosõppiva kooli mudeli, kus õpivad koos erineva keele ja kultuuritaustaga lapsed; tõstame keelekümblusklasside osakaalu;

**6.4.** tagame eestikeelsele õppele üleminekuks realistliku ajaraami ja piisava rahastuse; täidame kõik eesti keele omandamiseks vajalikud eeldused ja pakume gümnaasiumiõpilastele tasuta individuaalset tuge;

**6.5.** võimaldame muu kodukeelega lastele koolides ja lasteaedades oma kultuuri- ning emakeele õppimist;

**6.6.** toetame rahvusvähemuste organisatsioonide ja rahvuskultuuriseltside tegevust omakultuuri hoidmiseks;

**6.7.** toetame Eesti kultuuri tutvustamist Eestis elavatele vähemusrahvastele ja vähemusrahvuste kultuuri tutvustamist eestlastele;

**6.8.** Loome lõimumisministri ametikoha;

**6.9.** tagame ühise kultuuriruumi loomise eesmärgil Eesti kultuurimaterjalide kättesaadavuse vene, ukraina ja inglise keeles;

**6.10.** pakume kõigile sisserändajatele Eesti riigikorda ja kultuuri tutvustavat kodanikuhariduse programmi.

# **7. MAAELU- ja REGIONAALPOLIITIKA**

*(preambul)*

**MEIE EESMÄRGID**

Avalike teenuste kättesaadavus, regionaalse ebavõrdsuse vähendamine, omavalitsuste tugevdamine, ääremaastumise peatamine ja tasuvate töökohtade loomine maapiirkondadesse.

**MEIE ETTEPANEKUD EESMÄRKIDE SAAVUTAMISEKS**

**7.1.**

**7.2.** tagame kodu lähedal hariduse, tervishoiu ja muude eluks vajalike teenuste kättesaadavuse; maksame maapiirkondadesse tööle asuvatele haridus- ja tervishoiutöötajatele kõrgemat töötasu;

**7.3.** suuname eurotoetused eeskätt vähem jõukamatesse omavalitsustesse ja väljapoole suurlinnu vähendamaks regionaalset ebavõrdsust;

**7.4.** tagame ülikiire ja tasuta internetiteenuse üle Eesti;

**7.5.** toetame maapiirkondadesse uute sotsiaalkorterite ehitamist ja olemasolevate elamispindade renoveerimist väiksema omaosaluse ja suurema riikliku toetusega;

**7.6.**

**7.7.** suurendame omavalitsuste tulubaasi tugevdades avalike teenuste kohalikku kättesaadavust ja kvaliteeti;

**7.8.** muudame omavalitsuste abiga kortermajad ja avalikud hooned piiratud liikumisvõimega inimestele ligipääsetavaks kõikjal Eestis;

**7.9.** täiendame jäätmeseadust, et tagada kvaliteetne jäätmeveoteenus kõikjal Eestis;

**7.10.** toetame riigipalgaliste töökohtade loomist väljapoole suurlinnu.

# **8. PRIVAATSUS- ja JUSTIITSPOLIITIKA**

*(preambul)*

**MEIE EESMÄRGID**

Privaatsuse ja isikuandmete kaitse, teaduspõhine uimastipoliitika, rehabilitatsioon ja õiglane seadusandlus.

**MEIE ETTEPANEKUD EESMÄRKIDE SAAVUTAMISEKS**

**8.1.** Keelustame isiklike andmete nõusolekuta kogumise ja näotuvastustehnoloogia; reguleerime andmekogumist ja sihitud reklaami;

**8.2.** viime läbi ulatusliku vanglasüsteemi reformi; võtame kuriteos süüdi mõistetud inimeste karistamise asemel eesmärgiks nende ühiskonda rehabiliteerimise;

**8.3.** tagame kinnipidamisasutustes väärika elukeskkonna, vaimse tervise abi ja karjäärinõustamisteenuse;

**8.4.** läheneme uimastite kuritarvitamisega võitlemisele teaduspõhiselt ja dekriminaliseerime kõik narkootikumid; pakume tasuta sõltuvusravi, tagame anonüümse narkootikumide puhtusekontrolli, süstlavahetuspunktid ning vajadusel ka turvalise ja sanitaarse keskkonna narkootikumide tarvitamiseks;

**8.5.** legaliseerime ja maksustame kanepi rekreatsioonilise tarvitamise ning vabaneme kanepi müügist mustal turul;

**8.6.** dekriminaliseerime seksitöö; tagame õigusliku kaitse anonüümseks jääda soovivatele seksitöötajatele; tagame pensioni ning muud sotsiaalgarantiid arstliku kontrolli läbinud ja sissetulekult makse maksvatele seksitöötajatele;

**8.7.** kaotame kautsjonisüsteemi ja tagame, et kõik inimesed, vaatamata nende rahalistele võimetele, on seaduse ees võrdsed;

**8.8.** muudame kõigi rahaliste trahvide suurused sissetulekust sõltuvaks;

**8.9.**

**8.10.**

# **9. RAHANDUS- ja MAKSUPOLIITIKA**

*(preambul)*

**MEIE EESMÄRGID**

Toimetulek, õiglane ja tasakaalustav maksusüsteem, ebavõrdsuse vähendamine, vara ümberjagamine ja tuluallikate lisamine.

**MEIE ETTEPANEKUD EESMÄRKIDE SAAVUTAMISEKS**

**9.1.** Vähendame madalapalgaliste maksukoormust kaotades maksuküüru ja kehtestades õiglase astmelise maksusüsteemi; kehtestame astmelise ettevõtte tulumaksu;

**9.2.** kehtestame lisakodude maksu, mis võtab arvesse hoone väärtust, omatud kodude arvu ja omaniku sissetulekut;

**9.3.** vähendame varalist ebavõrdsust kehtestades pärandimaksu, luksuskaupade maksu ja kõige jõukamale osale ühiskonnast astmelise varamaksu;

**9.4.** maksustame dividende, üüritulu ja muid passiivseid sissetulekuallikaid töötasust kõrgema määra järgi;

**9.5.** kehtestame finantsteenuste maksu;

**9.6.** langetame tööjõumakse piiratud töövõimega inimestele, pensionäridele, õppivatele noortele ja omastehooldajatele;

**9.7.** kaotame soolise palgalõhe ja muudame tööturu läbipaistvamaks avalikustades ametikohtade sissetulekud;

**9.8.** maksustame riigis tegutsevate suurettevõtete Eestis teenitud tulu ja piirame kapitali väljaviimist Eesti majandusest;

**9.9.** kehtestame vajadusel hinnalae olulisematele toidutarvetele; vabastame ravimid ja menstruaalvahendid käibemaksust;

**9.10.** võtame riigieelarve koostamisel SKP kasvu ja eelarvetasakaalu asemel eesmärgiks inimeste elukvaliteedi tõstmise.

# **10. SOTSIAALNE ÕIGLUS**

*(preambul)*

**MEIE EESMÄRGID**

Inimõiguste kaitse, solidaarsus, võrdne kohtlemine, salliv ühiskond ja diskrimineerimise vähendamine.

**MEIE ETTEPANEKUD EESMÄRKIDE SAAVUTAMISEKS**

**10.1.**

**10.2.**

**10.3.** muudame perehüvitised õiglaseks ja kahekordistame üksikvanema toetuse; tõstame lapsetoetust ja indekseerime selle vastavalt inflatsioonimäärale;

**10.4.** tagame transsoolistele inimestele tasuta vajaliku abi ja võimaldame neile turvalise ning inimliku soolise ülemineku;

**10.5.** lihtsustame juriidilise soo muutmise protsessi ja kaotame arstitõendi nõude; lisame dokumentidele mittebinaarse soomarkeri valiku;

**10.6.** muudame võrdse kohtlemise seadust ja tagame, et puuetega inimesed oleksid diskrimineerimise eest kaitstud kõigis ühiskonna valdkondades;

**10.7.** laiendame soolise võrdõiguslikkuse ja võrdse kohtlemise voliniku pädevust puuetega inimeste huvide esindamisel;

**10.8.** laiendame streigiõigust ja seadustame Eestis poliitilised streigid; tagame streigiõiguse kõigile töötajatele;

**10.9.** kvalifitseerime karistusseadustikus kuriteona kõik nõusolekuta seksuaalaktid;

**10.10.** seadustame koostöös eetikute, inimõigusekspertide ja puuetega inimeste huve esindavate organisatsioonidega assisteeritud enesetapu.

# **11. TRANSPORDI- ja TARISTUPOLIITIKA**

*(preambul)*

**MEIE EESMÄRGID**

Autostumise vähendamine, keskkonnasõbralik ja kvaliteetne ühistransport, hea avalik ruum ning hästi ühendatud Eesti.

**MEIE ETTEPANEKUD EESMÄRKIDE SAAVUTAMISEKS**

**11.1.** Eemaldame omavalitsuste abiga avalikust ruumist inimvaenuliku ja kodututevastase arhitektuuri ning keelustame selle paigaldamise;

**11.2.** kehtestame üleriigilise tasuta ühistranspordi; tagame kiire, kvaliteetse ja keskkonnasõbraliku ühistranspordiühenduse kõikjal Eestis;

**11.3.** loome Tartu näitel üleriigilise rattaringlussüsteemi; tagame tasuta rattasõiduõiguse õpilastele, tudengitele ja eakatele;

**11.4.** edendame raudteetransporti täiendades raudteevõrku ning tihendades sõiduplaane; taastame Haapsalu ja Pärnu raudteeühendused; soetame täiendavaid reisironge ja suurendame rongiga reisijate kandemahtu; viime raudteede põhiliinidel läbi trassiõgvendused ja tõstame reisirongide kiirust;

**11.5.**

**11.6.**

**11.7.** muudame koostöös muinsuskaitseametiga Eesti ajaloolised vanalinnad autovabadeks; laiendame autovabade tsoonide loomist ja langetame linnasisese piirkiiruse 30 km/h;

**11.8.** tagame nõudepõhise ühistranspordi kättesaadavuse kõikjal Eestis;

**11.9.** kasvatame oluliselt kergliiklusteede võrgustikku; tagame rattateede nähtavuse, ohutuse ja füüsilise eraldatuse autoteedest;

**11.10.** riigistame sõidujagamisplatvormid ja liidame need riiklikuks sõidujagamisteenuseks.

# **12. TERVISHOIUPOLIITIKA ja AVALIKUD TEENUSED**

*(preambul)*

**MEIE EESMÄRGID**

Hooliv riik, kvaliteetne ja tasuta tervishoid, ravijärjekordade kaotamine, tervishoiuteenuste dekommodifitseerimine ja väärikalt tasustatud tervishoiu- ning hooldustöötajad.

**MEIE ETTEPANEKUD EESMÄRKIDE SAAVUTAMISEKS**

**12.1.** Anname ravikindlustuse kõigile alalistele elanikele; suurendame tervishoiu rahastust riigieelarves 10%ni SKPst ja kaotame visiidi- ning vastuvõtutasud ka eriarstiteenustele;

**12.2.** tagame tervishoiule täiendava rahastuse laiendades ravikindlustusmaksu ettevõtjatele ja passiivse tulu saajatele;

**12.3.** lühendame ravijärjekordi ja tagame kiire ligipääsu kvaliteetsele arstiabile kõikjal Eestis;

**12.4.** tagame tasuta riikliku hambaraviteenuse kõigile;

**12.5.** tagame tasuta ning kvaliteetse vaimse tervise abi kõigile, kes seda vajavad; kaotame alaealistele psühholoogi või psühhiaatri külastamiseks vajaliku vanema loa nõude;

**12.6.** tagame hormoonravi ja teiste soolise üleminekuga seotud tervishoiuteenuste riikliku rahastuse;

**12.7.** tõstame puuetega inimeste toetusi ja vähendame nende taotlemisega kaasnevat bürokraatiat;

**12.8.** hüvitame haiguspäevad täies mahus alates esimesest haiguspäevast;

**12.9.** kolmekordistame pensionäride puudetoetuse ja tagame pensioni eest hooldekodukoha, kehtestame hinnalae hooldekodu kohatasule ja riikliku järelevalve hooldeasutuse teenusekvaliteedile;

**12.10.** seame koostöös ametiühingutega piiri hooldustöötajate töökoormusele ja tagame neile väärika alampalga ning sotsiaalgarantiid.

# **13. TÖÖPOLIITIKA**

*(preambul)*

**MEIE EESMÄRGID**

Väärikus, võrdselt kõrged ja ühtlaselt kasvavad palgad, tööaja lühendamine, töötajate kaasarääkimine tööelu kujundamisel ning töötajate õiguste kaitse ja laiendamine.

**MEIE ETTEPANEKUD EESMÄRKIDE SAAVUTAMISEKS**

**13.1.** Indekseerimine alampalga ja pensioni vastavalt inflatsioonimäärale;

**13.2.** kehtestame neljapäevase, 28-tunnise töönädala ilma palgakaota;

**13.3.** tagame iga nädalavahetusele langeva riigipüha eest ühe lisapuhkepäeva; tõstame tasustatud puhkepäevade arvu aastas viieteistkümnele;

**13.4.** kehtestame riigipühadel töötatud tundide eest kolmekordse töötasu ja nädalavahetustel töötatud tundide eest 1,25-kordse töötasu;

**13.5.** seome avalike teenistujate palgad alampalgagatasemega;

**13.6.** langetame pensioniea 60. eluaastale ja hoidume selle tõstmisest keskmise eluea kasvades;

**13.7.** tagame tööst lahtiühendamise õiguse igale töötajale;

**13.8.** nõuame enam kui 50 töötajaga ettevõtetelt, et vähemalt poole ettevõtte juhatuse koosseisust moodustavad töötajate valitud esindajad;

**13.9.** laiendame töökohademokraatiat ja töötajate kaasamist tööelu ja -poliitika kujundamisse;

**13.10.** reguleerime mitteklassikalisi töösuhted ja anname töötajastaatuse platvormitöötajatele, tagame neile pensioni ning muud sotsiaalgarantiid; laiendame kollektiivsed õigused kõigile töötajatele olenemata töö tegemise vormist.

# **14. VALIMISKORD ja ERAKONDADE RAHASTUS**

*(preambul)*

**MEIE EESMÄRGID**

Nullkorruptsioon, läbipaistev ja demokraatlik valimissüsteem, aktiivne valijaskond, elanikkonna täpsem esindatus riigikogus ja kapitali rolli piiramine poliitilises sfääris.

**MEIE ETTEPANEKUD EESMÄRKIDE SAAVUTAMISEKS**

**14.1.** Läheme üle üksiku ülekantava hääle (STV) meetodit kasutavale valimissüsteemile ja anname võimaluse reastada kandidaadid vastavalt eelistusele; säilitame võimaluse anda hääl vaid ühele kandidaadile;

**14.2.** kehtestame üldise valimiskohustuse; tagame valimissedelil hääle andmata jätmise võimaluse;

**14.3.** seame poliitiliste annetuste piirmäära ühe alampalga suurusele summale kuus; seame piirmäärad erakondade kampaaniakulude mahtudele;

**14.4.** muudame erakondade riigieelarvelise toetuse jaotuskorra õiglasemaks; seome toetuse suuruse valimistel saadud kohtade arvuga vähendades ühe saadikukoha eest saadud toetust iga lisanduva saadikukohaga;

**14.5.** tagame riikliku toetuse ka erakondade noortekogudele; seome toetuse suuruse emaerakonnale eraldatud toetuse suurusega;

**14.6.** alandame erakonna loomiseks vajalike liikmete arvu 200 inimesele;

**14.7.** seadustame erakondadevahelised valimisliidud tingimusega, et valimisliidu moodustavad erakonnad said viimastel valimistel vähem kui 20% kõigist riigikogu kohtadest;

**14.8.** kaotame valimiskautsjoni ja tagame, et igal inimesel, vaatamata tema rahalistele võimetele, on õigus valimistel osaleda;

**14.9.** langetame valimisea 16. eluaastale ja kandideerimisea 18. eluaastale;

**14.10.** loome valimissüsteemi läbipaistvuse suurendamiseks riikliku lobiregistri; eemaldame lobiorganisatsioonide loetelust ametiühingud.

# **15. VÄLIS- ja JULGEOLEKUPOLIITIKA**

*(preambul)*

**MEIE EESMÄRGID**

**MEIE ETTEPANEKUD EESMÄRKIDE SAAVUTAMISEKS**

**15.1.** Lühendame ajateenistuse kestust 6 kuule ja tagame ajateenistuskohustuslastele valiku ajateenistuse ja samapikkuse tasustatud ning vabalt valitud tsiviilteenistuse vahel;

**15.2.** seadustame topeltkodakondsuse Eestile sõbralike riikide kodanikele;

**15.3.** toetame iseseisva ja demokraatliku Palestiina riigi loomist;

**15.4.** *midagi laiapindsest riigikaitsest, tsiviilelanikkonnast ja avalikest varjenditest;*

**15.5.** *midagi globaalsest lõunast;*

**15.6.** *midagi eesti relvatootjate äritegevuse keelamisest inimõigusi rikkuvate režiimidega (Milrem Robotics müüb Saudi-Araabiale);*

**15.7.**

**15.8.**

**15.9.**

**15.10.**